ai4bharat/Pralekha huggingface dataset:
జల శక్తి మంత్రిత్వ శాఖ
ఒడిశాలోని జల్ జీవన్ మిషన్ పురోగతి నెమ్మదిగా ఉండడంతో ముఖ్యమంత్రికి లేఖ రాసిన కేంద్ర జల్ శక్తి మంత్రి
2020-21లో జెజెఎంకు రూ.812 కోట్లు కేంద్రం ఆమోదం
జల్ జీవన్ మిషన్  ప్రాముఖ్యతను నొక్కి చెబుతూ రాష్ట్రంలో ఈ కార్యక్రమాన్ని వేగంగా అమలు చేయాలని ఒడిశా ముఖ్యమంత్రికి జల్ శక్తి కేంద్ర మంత్రి శ్రీ గజేంద్ర సింగ్ షేఖావత్ రాసిన లేఖలో కోరారు. 2024 నాటికి ఫంక్షనల్ హౌస్హోల్డ్ ట్యాప్ కనెక్షన్ల  ద్వారా ప్రతి గ్రామీణ గృహాలకు సురక్షితమైన తాగునీరు అందించడం ద్వారా గ్రామీణ ప్రజల జీవితాలను మెరుగుపర్చాలని లక్ష్యంగా పెట్టుకున్న జెజెఎం అమలులో రాష్ట్ర ప్రభుత్వానికి అన్ని విధాలా సహకారం అందించాలన్న కేంద్ర ప్రభుత్వ నిబద్ధత ఆయన లేఖలో ప్రతిధ్వనించింది.
లక్ష్యాలు వీగిపోవడం, రాష్ట్రం తగు రీతిలో నిధులు వినియోగించుకోపోవడాన్ని కేంద్ర మంత్రి తన లేఖలో ప్రముఖంగా ప్రస్తావించారు. ఒడిశా రాష్ట్రంలో 2019-20లో కొళాయి కనెక్షన్ల లక్ష్యం 15.61 లక్షలయితే ఇప్పటి వరకు కేవెలం 4.37 లక్షల ఇళ్లకే కనెక్షన్లు ఇచ్చారని ఇది 27.97% అని పేర్కొన్నారు. ఈ అంతరం వల్ల నిధులు తక్కువగా వినియోగించుకుంటున్నారు. 2019-20లో ఒడిశాకు రూ.364.74 కోట్లు కేటాయించారు, అందులో రాష్ట్రం రూ.275.02 కోట్లు మాత్రమే ఉపయోగించుకోగలిగింది. రాష్ట్రం నిధులను పూర్తిగా ఉపయోగించుకోలేక పోయినందున, భౌతిక పురోగతిని వేగవంతం చేయడానికి, నిధుల వినియోగాన్ని మెరుగుపరిచేందుకు నీటి సరఫరా పథకాల ప్రణాళిక, అమలు వ్యూహాన్ని సమీక్షించాలని కేంద్ర మంత్రి సిఎంను అభ్యర్థించారు. ఈ మిషన్ కోసం, అందించిన ఎఫ్హెచ్టిసిల మంజూరు, అందుబాటులో ఉన్న కేంద్ర నిధులు, రాష్ట్రాల మ్యాచింగ్ గ్రాంట్ ఉపయోగించడం చూసి నిధులు రాష్ట్రాలకు అందుతాయి.
ప్రతి ఇంటికి తాగునీరు అందించడం జాతీయ ప్రాధాన్యత ఎలా అవుతుందో వివరిస్తూ, ఒడిశాకు నిధుల కేటాయింపును రూ.364.74 కోట్ల నుంచి రూ. 812.15 కోట్లకు 2020-21లో పెంచడం గురించి శ్రీ షేఖావత్ తన లేఖలో ప్రముఖంగా ప్రస్తావించారు. రూ.90 కోట్ల ఖర్చు చేయని బ్యాలెన్స్తో పాటు, ఈ ఏడాది కేంద్ర కేటాయింపు ₹ 812 కోట్లు, మ్యాచింగ్ గ్రాంట్ లోని రాష్ట్ర వాటాతో కలిపి 2020-21లో జల్ జీవన్ మిషన్ అమలు కోసం ఒడిశాకు రూ.1,805 కోట్లు ఉంటుంది. గ్రామీణ ప్రాంతాల్లో 100% కొళాయి కనెక్షన్ లక్ష్యాన్ని సాధించడానికి సహాయపడే ఈ కార్యక్రమానికి కేంద్ర నిధులతో పాటు రాష్ట్ర నిధుల వాటాను సకాలంలో రాష్ట్రం అందిస్తుందని కేంద్ర మంత్రి ఆశాభావం వ్యక్తం చేశారు.
2020-21లో, ఒడిశాకు పంచాయితీ రాజ్ సంస్థల 15 వ ఫైనాన్స్ కమిషన్ గ్రాంట్లుగా రూ. 2,258 కోట్లు కేటాయించారు. ఈ మొత్తంలో 50% తప్పనిసరిగా నీటి సరఫరా మరియు పారిశుద్ధ్యానికి ఉపయోగించబడాలి. ఈ మొత్తాన్ని నీటి సరఫరా, వర్షపు నీటి సేకరణ మరియు నీటి రీసైక్లింగ్తో పాటు గ్రామాల్లోని ఓడిఎఫ్ సుస్థిరత పనులకు ఖర్చు చేయాలి..
ప్రస్తుతం ఉన్న కోవిడ్ -19 మహమ్మారి పరిస్థితిని పరిగణనలోకి తీసుకుని కేంద్ర మంత్రి లేఖ సరి అయిన సమయంలో ఈ లేఖ రాశారు. సాంఘిక దూరాన్ని అలవాటు చేసుకుంటూ, నీటి సరఫరా పనులను వేగవంతం చేయడంలో వారికి సహాయపడటానికి ఇది ప్రజలలో ప్రవర్తనా మార్పులను కలిగించే సమయం. ప్రజలు ప్రజా నీటి వనరుల కోసం గుంపులుగ గుమిగూడదకుండా ఉండడం ఇపుడు చాలా ముఖ్యం. అందువల్ల, గృహ కొళాయి కనెక్షన్లను అందించడానికి అన్ని గ్రామాలలో నీటి సరఫరా పనులు చేపట్టాల్సిన అవసరం ఉంది, ఇది స్థానికులకు మరియు వలసదారులకు ఉపాధి పొందడంలో సహాయపడుతుంది, గ్రామీణ ఆర్థిక వ్యవస్థను మెరుగుపరుస్తుంది.
2024 నాటికి రాష్ట్రాన్ని ‘100% ఎఫ్హెచ్టిసి రాష్ట్రంగా’ మార్చడానికి ఒడిశా సిఎంకు నిరంతరాయంగా మద్దతు ఇస్తున్నట్లు జల్ శక్తి మంత్రి హామీ ఇచ్చారు. త్వరలో వీడియో కాన్ఫరెన్సింగ్ ద్వారా ముఖ్యమంత్రితో జెజెఎం ప్రణాళిక మరియు అమలు గురించి చర్చించాలని భావిస్తున్నారు.
(Visitor Counter : 149
రహదారి రవాణా, హైవేల మంత్రిత్వ శాఖ
ఎలక్ట్రిక్ వాహనాల వినియోగం
దేశంలో ఎలక్ట్రిక్/హైబ్రిడ్ వాహనాల  వాడకాన్ని ప్రోత్సహించడానికి, శిలాజేంధనంపై ఆధారపడటాన్ని తగ్గించే లక్ష్యంతో 2015లో ఫాస్టర్ అడాప్షన్ అండ్ మ్యానుఫ్యాక్చరింగ్ ఆఫ్ ఇండియా  అనే పథకాన్ని భారీ పరిశ్రమల మంత్రిత్వ శాఖ రూపొందించింది.ప్రస్తుతం, ఫేమ్ ఇండియా స్కీమ్ యొక్క రెండో దశ 01 ఏప్రిల్, 2019 నుండి 5 సంవత్సరాల పాటు మొత్తం ఇందుకు రూ. 10,000 కోట్ల బడ్జెట్ కేటాయించారు.
ఎలక్ట్రిక్ వాహనాలపై జిఎస్టి 12% నుండి 5%కి తగ్గించారు ; ఎలక్ట్రిక్ వాహనాల ఛార్జర్లు/ఛార్జింగ్ స్టేషన్లపై జీఎస్టీని 18% నుంచి 5%కి తగ్గించారు.
ప్రభుత్వం, అక్టోబర్ 18, 2018 నాటి 5333 ఉత్తర్వుల్లో బ్యాటరీ ఆధారిత రవాణా వాహనాలు, ఇథనాల్, మిథనాల్ ఇంధనాలతో నడిచే ట్రాన్స్పోర్ట్ వెహికల్స్కు పర్మిట్ అవసరాల నుండి మినహాయింపును మంజూరు చేసింది. 2 ఆగస్టు, 2021 నాటి జిఎస్ఆర్ 525 ఉత్తర్వులు ప్రకారం ప్రభుత్వం రిజిస్ట్రేషన్ సర్టిఫికేట్ జారీ లేదా పునరుద్ధరణ, కొత్త రిజిస్ట్రేషన్ గుర్తును కేటాయించడం కోసం బ్యాటరీతో నడిచే వాహనాలకు రుసుము చెల్లింపు నుండి మినహాయింపు ఇచ్చింది.
రోడ్డు రవాణా, రహదారుల మంత్రిత్వ శాఖ 2019లో సవరించిన విధంగా మోటారు వాహనాల చట్టం, 1988లోని సెక్షన్ 93 కింద మోటార్ వెహికల్ అగ్రిగేటర్ మార్గదర్శకాలు 2020ని జారీ చేసింది. మార్గదర్శకాల ప్రకారం, రాష్ట్ర ప్రభుత్వాలు ఎలక్ట్రిక్/ప్రత్యామ్నాయ ఇంధన ఆధారిత వాహనాల నిర్వహణను సులభతరం చేయాలి.
రాష్ట్రాల వారీగా ఎలక్ట్రిక్ వాహనాల వివారాలు ఇక్కడ పొందుపరచడం జరిగింది.
|
|
రాష్ట్రం
|
|
మొత్తం
|
|
అండమాన్ నికోబర్ దీవులు
|
|
158
|
|
అరుణాచల్ ప్రదేశ్
|
|
20
|
|
అస్సాం
|
|
43,057
|
|
బీహార్
|
|
58,014
|
|
చండీగఢ్
|
|
1,768
|
|
ఛత్తీస్గఢ్
|
|
11,881
|
|
ఢిల్లీ
|
|
125,347
|
|
గోవా
|
|
1,312
|
|
గుజరాత్
|
|
13,063
|
|
హర్యానా
|
|
24,206
|
|
హిమాచల్ ప్రదేశ్
|
|
615
|
|
జమ్మూ-కాశ్మీర్
|
|
1,321
|
|
ఝార్ఖండ్
|
|
10,954
|
|
కర్ణాటక
|
|
72,544
|
|
కేరళ
|
|
11,959
|
|
లడఖ్
|
|
6
|
|
మహారాష్ట్ర
|
|
52,506
|
|
మణిపూర్
|
|
519
|
|
మేఘాలయ
|
|
33
|
|
మిజోరాం
|
|
19
|
|
నాగాలాండ్
|
|
53
|
|
ఒడిశా
|
|
9,887
|
|
పుదుచ్చేరి
|
|
1,386
|
|
పంజాబ్
|
|
8,069
|
|
రాజస్థాన్
|
|
46,862
|
|
సిక్కిం
|
|
23
|
|
తమిళ నాడు
|
|
44,817
|
|
త్రిపుర
|
|
7,103
|
|
దాద్రా నగర్ హవేలీ, డయ్యు దమన్ కేంద్రపాలిత ప్రాంతాలు
|
|
127
|
|
ఉత్తరాఖండ్
|
|
23,428
|
|
ఉత్తర్ ప్రదేశ్
|
|
255,700
|
|
పశ్చిమ బెంగాల్
|
|
43,384
|
|
మొత్తం
|
|
870,141
|
|
|
|
గమనిక: కేంద్రీయ వాహన్ 4 కింద ఉన్న డిజిటల్ రికార్డుల ఆధారంగా వివరాలు ఇవి.
కేంద్రీయ వాహన్ 4 వ్యవస్థలో లేని ఆంధ్రప్రదేశ్, మధ్యప్రదేశ్, తెలంగాణ, లక్షద్వీప్ వివరాలు ఇక్కడ పొందుపరచలేదు
ఈ సమాచారాన్ని కేంద్ర రోడ్డు రవాణా మరియు రహదారుల శాఖ మంత్రి శ్రీ నితిన్ గడ్కరీ రాజ్యసభలో లిఖితపూర్వక సమాధానంలో తెలిపారు.
ఆర్థిక మంత్రిత్వ శాఖ
ప్రత్యేక రుణ సదుపాయం కింద, జీఎస్టీ పరిహారం రెండో దఫాలో రూ.6 వేల కోట్లను 16 రాష్ట్రాలు, 3 కేంద్ర పాలిత ప్రాంతాలకు విడుదల చేసిన కేంద్రం రెండో విడతతో కలిపి మొత్తం రూ.12 వేల కోట్లును అప్పుగా అందజేసిన కేంద్ర ఆర్థిక శాఖ
"జీఎస్టీ పరిహారపు సెస్ తగ్గుదల భర్తీకి రాష్ట్రాలకు ప్రత్యేక సదుపాయం" కింద, 16 రాష్ట్రాలు, 3 కేంద్ర పాలిత ప్రాంతాలకు రెండో దఫాలో రూ.6 వేల కోట్లను కేంద్ర ఆర్థిక శాఖ విడుదల చేసింది. ఈ మొత్తాన్ని సగటున 4.42 శాతం వడ్డీతో కేంద్రం అరువుగా తెచ్చింది. ఇదే వడ్డీ రేటుతో రాష్ట్రాలకు అందించింది. రాష్ట్రాలు ఇతర వనరుల నుంచి తెచ్చుకునే అప్పులపై వడ్డీ కన్నా ఇదే తక్కువ. ప్రత్యేక రుణ సదుపాయం కింద, రెండో విడతతో కలిపి మొత్తం రూ.12 వేల కోట్లును కేంద్ర ఆర్థిక శాఖ అప్పుగా రాష్ట్రాలకు అందజేసింది.
ఇప్పటివరకు 21 రాష్ట్రాలు, 3 కేంద్ర పాలిత ప్రాంతాలు, ఆప్షన్-1 కింద ప్రత్యేక రుణ సదుపాయాన్ని ఎంచుకున్నాయి. రుణ మొత్తాన్ని కేంద్రం దఫదఫాలుగా అందజేస్తుంది. ఆంధ్రప్రదేశ్, అసోం, బిహార్, గోవా, గుజరాత్, హర్యానా, హిమాచల్ ప్రదేశ్, కర్ణాటక, మధ్యప్రదేశ్, మహారాష్ట్ర, మేఘాలయ, ఒడిశా, తమిళనాడు, త్రిపుర, ఉత్తరప్రదేశ్, ఉత్తరాఖండ్తోపాటు, కేంద్ర పాలిత ప్రాంతాలైన దిల్లీ, జమ్ముకశ్మీర్, పుదుచ్చేరి కేంద్రం నుంచి రుణాలు పొందాయి.
అంతరిక్ష విభాగం
ఆత్మ నిర్భర్ భారత్ నిర్మాణానికి ప్రైవేట్ రంగంతో ఇస్రో భాగస్వామ్యం దోహదపడుతుంది... డాక్టర్ జితేంద్ర సింగ్
ప్రైవేటురంగంతోకలసి భారత అంతరిక్ష పరిశోధనా సంస్థ  చేపడుతున్న కార్యక్రమాలు 'ఆత్మ నిర్భర్ భారత్' నిర్మాణ ఆశయానికి దోహదపడతాయని కేంద్ర ఈశాన్య ప్రాంతాల అభివృద్ధి, అణు ఇంధనం, అంతరిక్ష శాఖ మంత్రిత్వ శాఖల  మంత్రి డాక్టర్ జితేంద్ర సింగ్ అన్నారు. ఇస్రో సాధించిన విజయాలపై ఈరోజు ఇక్కడ మాట్లాడిన డాక్టర్ జితేంద్ర సింగ్ ప్రధానమంత్రి శ్రీ నరేంద్రమోడీ తీసుకున్న చారిత్రాత్మక నిర్ణయాలు సంస్థను విజయపథంలో నడిపిస్తున్నాయని అన్నారు. ప్రధానమంత్రి తీసుకున్న నిర్ణయంవల్ల ప్రైవేట్ రంగంతో కలసి పనిచేయడానికి ఇస్రోకి అవకాశం కలిగిందని అన్నారు. దీనివల్ల అంతరిక్ష రంగంలోకి ప్రైవేట్ రంగం ప్రవేశించడానికి అవకాశం కలిగిందని అన్నారు. ఇండియన్ నేషనల్ స్పేస్ ప్రమోషన్ అండ్ ఆథరైజేషన్ సెంటర్  ను నెలకొల్పడం వల్ల అంతరిక్ష రంగంలోకి ప్రైవేటు సంస్థలు, స్టార్ట్-అప్ లకు తమవంతు పాత్రను పోషించడానికి రంగం సిద్ధం అయ్యిందని మంత్రి పేర్కొన్నారు. చిన్న ఉపగ్రహ ప్రయోగ వాహనం, జియోస్పేషియల్ సేవలు, ఉపగ్రహ కూటమి , అప్లికేషన్ ఉత్పత్తులు మొదలైన రంగాలలో ప్రైవేటు సంస్థలు ప్రవేశించడానికి వీలు కల్పిస్తామని మంత్రి వివరించారు.
అంతరిక్ష రఁగంలో ప్రైవేటు రంగాన్ని అనుమతించే అంశంలో ప్రధానమంత్రి సాహసోపేత నిర్ణయాన్ని తీసుకున్నారని అన్న మంత్రి దీనిని దేశంలోని ప్రముఖ ప్రైవేటు రంగ సంస్థలు స్వాగతించాయని అన్నారు. ఈ నిర్ణయంవల్ల భారతదేశం ఒక అంతరిక్ష పోటీ మార్కెట్ గా రూపుదిద్దుకుంటుందని ఆయన వివరించారు. ఇంతేకాకుండా అంతరిక్ష ప్రయోగాల ప్రయోజనాలు సామాన్య మానవునికి చేరుతాయని అన్నారు. ఆత్మ నిర్భర్ భారత్ నిర్మాణ దిశలో భాగంగా దేశాన్ని అన్ని రంగాలలో స్వయం సమృద్ధి చేసి సంస్కరణల ద్వారా ప్రతి ఒక్కరికి ప్రయోజనం కలిగించాలన్న లక్ష్యంతో శ్రీ నరేంద్రమోడి నిర్ణయాలను తీసుకుంటున్నారని మంత్రి అన్నారు. దీనిలో భాగంగానే ప్రైవేటు రంగంతో కలసి పనిచేయాలని ఇస్రో నిర్ణయించిందని మంత్రి అన్నారు.
ప్రైవేటు రంగ భాగస్వామ్యం వల్ల అంతరిక్ష రంగం సామర్థ్యం పెరుగుతుందని వనరుల వినియోగం ఎక్కువ అవుతుందని డాక్టర్ జితేంద్రసింగ్ వివరించారు. ఇంతేకాకుండాఉద్యోగాల కోసం ప్రతిభావంతులైన అంతరిక్ష శాస్త్రవేత్తలు, నిపుణులు విదేశాల వైపు చూడరని అన్నారు. మార్గదర్శకాల ప్రకారం అంతరిక్ష కార్యకలాపాలు చేపట్టడానికి 25 కి పైగా పరిశ్రమలు ఇప్పటికే అంతరిక్ష శాఖను సంప్రదించినట్లు ఆయన తెలియజేశారు.
మోడి ప్రభుత్వ హయాంలో గత ఆరు సంవత్సరాల కాలంలో అంతరిక్ష సాంకేతిక పరిజ్ఞానం యొక్క ప్రయోజనాలను మౌలిక సదుపాయాల అభివృద్ధికి సంబంధించిన వివిధ రంగాలకు విస్తరించడంతో పాటు సాధారణ పౌరులు సులువుగా జీవించడానికి అవకాశం కలిగించాయని మంత్రి వివరించారు. రైల్వేలు, రహదారి మరియు వంతెనల నిర్మాణం, వ్యవసాయ రంగం, హౌసింగ్, టెలి-మెడిసిన్, విపత్తు నిర్వహణ మరియు ఖచ్చితమైన వాతావరణ సూచనలను జారీ చేయడానికి అంతరిక్ష మరియు ఉపగ్రహ సాంకేతిక పరిజ్ఞానంఎంతగానో ఉపయోగపడుతున్నదని మంత్రి వివరించారు.
ప్రధాన మంత్రి కార్యాలయం
పదిహేనో ఇండియా-ఇయు  సమిట్ ప్రారంభమైన సందర్భం లో ప్రధాన మంత్రి శ్రీ నరేంద్ర మోదీ ప్రసంగం
ఎక్సె లెన్సీస్, నమస్కారములు.
మార్చి మాసం లో జరగవలసివున్న ఇండియా-ఇయు సమిట్ ను కోవిడ్-19 కారణం గా మనం వాయిదా వేసుకోవలసివచ్చింది. మనం ఈ రోజు న ఒక వర్చువల్ మాధ్యమం ద్వారా సమావేశం అవుతూవుండడం ఒక శుభ పరిణామంగా ఉన్నది. అన్నిటి కంటే ముందు గా, నేను కరోనావైరస్ కారణం గా యూరోప్ లో వాటిల్లిన ప్రాణనష్టానికి గాను నా యొక్క సంతాపాన్ని వ్యక్తం చేస్తున్నాను. మీ ప్రారంభిక వచనాలకు గాను ఇవే నా యొక్క ధన్యవాదములు. మీకు మల్లేనే, నేను కూడా భారతదేశానికి మరియు ఇయు కు మధ్య సంబంధాల ను పటిష్టపరచడం కోసం, ఆ సంబంధాల ను గాఢతరం గా మలచడం కోసం కంకణం కట్టుకొన్నాను. దీనికోసం మనం ఒక దీర్ఘకాలీన వ్యూహాత్మక దృష్టికోణాన్ని తప్పక అనుసరించాలి.
దీనికి తోడు, ఒక ఆచరణోన్ముఖమైనటువంటి కార్యసూచీ ని ఆవిష్కరించాలి; స్పష్టం గా నిర్ణయించిన కాలావధి లోపల అమలు పరచే విధం గా ఆ కార్యసూచీ ఉండాలి. మన భాగస్వామ్యం ప్రపంచం లో శాంతి కి మరియు స్థిరత్వానికి సైతం ఉపయోగకారి గా ఉన్నది. ఈ వాస్తవికత ప్రపంచం లో ఇప్పుడు నెలకొన్నటువంటి స్థితి లో మరింత స్పష్టం అయిపోయింది.
మన ఉభయ పక్షాలు ప్రజాస్వామ్యం, బహుతావాదం, సమ్మిళితవాదం, అంతర్జాతీయ సంస్థ ల పట్ల గౌరవం, బహుళపాక్షికప్రాధాన్యవాదం, స్వేచ్ఛ ఇంకా పారదర్శకత్వం ల వంటి సార్వజనీన విలువ ల ను సమాదరిస్తూ వస్తున్నాయి. కోవిడ్-19 తెర మీదకు వచ్చిన తరువాత, ప్రపంచం లో ఆర్థిక రంగం లో క్రొత్త సమస్య లు తలెత్తాయి. ఈ స్థితి లో ప్రజాస్వామిక దేశాల మధ్య మరింత అధిక సహకారం నెలకొనాల్సిన ఆవశ్యకత ఎంతయినా ఉంది.
ప్రస్తుతం, మన పౌరుల యొక్క ఆరోగ్యం తో పాటు వారి సమృద్ధి సైతం సవాళ్ల ను ఎదుర్కొంటున్నాయి. నియమాలపై ఆధారపడ్డ అంతర్జాతీయ క్రమాన్ని విధ విధాలైన ఒత్తిడులు ప్రభావితం చేస్తున్నాయి. ఈ పరిస్థితుల లో, ఆర్థిక పునర్ నిర్మాణం లో, మానవ కేంద్రితమైన మరియు మానవత ప్రధానమైన ప్రపంచీకరణ ను నిర్మించడం లో ఇండియా-ఇయు భాగస్వామ్యం ఒక ప్రముఖమైనటువంటి పాత్ర ను పోషించగలుగుతుంది. వర్తమాన సవాళ్ల కు తోడు, భారతదేశానికి మరియు ఇయు కు జల వాయు పరివర్తన వంటి దీర్ఘకాల సవాళ్లు ఓ ప్రాధాన్యం గా ఉన్నాయి.
భారతదేశం లో అక్షయ శక్తి యొక్క వినియోగాన్ని పెంచేందుకు గాను మేము చేపట్టిన ప్రయాసల లో భాగం గా యూరోప్ నుండి సాంకేతిక విజ్ఞానాన్ని మరియు పెట్టుబడి ని మేము ఆహ్వానిస్తున్నాము. ఈ వర్చువల్ సమిట్ ద్వారా మన సంబంధాలు జోరు ను అందుకొంటాయని నేను ఆశిస్తున్నాను.
ఎక్స్ లెన్సీస్, మీ తో మాట్లాడేందుకు ఈ యొక్క అవకాశం లభించినందుకు గాను నేను మరొక్క సారి నా సంతోషాన్ని వ్యక్తం చేస్తున్నాను.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో చికిత్స పొందుతున్నవారి సంఖ్య 5.5 లక్షలకు దిగువన
105 రోజుల తరువాత 38,310 కి పరిమితమైన కొత్త కోవిడ్ కేసులు
చికిత్సలో ఉన్నవారికంటే 70 లక్షలు అధికంగా కోలుకున్నవారు
కోవిడ్ మీద పోరులో భారత్ అనేక కీలకమైన మైలురాళ్ళను అధిగమించింది. గడిచిన 24 గంటలలో కొత్తగా నిర్థారణ అయిన పాజిటివ్ కేసులు 40 వేల దిగువకు పడిపోయాయి. 105 రోజుల తరువాత మొదటిసారిగా ఇలా 38,310 కి తగ్గిపోయాయి. 15 వారాలకిందట గత జులై 22న 37,724 కేసులు మాత్రమే నమొదు కావటం గమనార్హం.
ప్రతిరోజూ పెద్ద సంఖ్యలో కోవిడ్ బాధితులు కోలుకుంటూ ఉండటంతో బాటు మరణాలు కూడా తగ్గుతూ ఉండటం వల్ల భారతదేశం వరుసగా చికిత్సపొందుతూ ఉన్నవారి సంఖ్యను తగ్గించుకుంటు వస్తోంది. ప్రస్తుతం చికిత్సలో ఉన్నవారి సంఖ్య 5.5 లక్షలకంటే తక్కువ స్థాయికి పడిపోవటం కూడా మరోమైలురాయి. ప్రస్తుతం 5,41,405 గా నమోదయ్యాయి. ఇది మొత్తం కేసులలో 6.55% మాత్రమే.
ఫలితాలు ఇలా ప్రోత్సాహకరంగా ఉండటానికి కారణం కేంద్ర ప్రభుత్వం నిర్దేశించిన విధంగా పరీక్షించటం, తగిన నిఘాపెట్టటం, ఆనవాళ్ళు పట్టుకొని వెంటనే ఆస్పత్రికి తరలించటం అనే వ్యూహాన్ని రాష్ట్రాలు, కేంద్రపాలిత ప్రాంతాలు సమర్థంగా అమలు చేయటమే. అదే విధంగా కేంద్ర ప్రభుత్వం రూపొందించిన ప్రామాణిక చికిత్సావిధానాలను అవలంబించటం కూడా సత్ఫలితాలకు దారితీసింది.
అదే సమయంలో డాక్టర్లు, పారామెడికల్ సిబ్బందితోబాటు ఈ వ్యవహారాలలో సేవలందించిన ఇతర యోధులు కూడా దేశవ్యాప్తంగా అంకిత భావంతో వ్యవహరించిన తీరు కూదా ఈ విజయానికి కారణమైంది. చికిత్సపొందుతున్నవారి సంఖ్య తగ్గటమంటే కోలుకుంటున్నవారు పెరగటమే. మొత్తం ఇప్పటిదాకా కోలుకున్నవారి సంఖ్య 76 లక్షలు దాటి 76, 03,121 కి చేరగా, కోలుకున్నవారికీ, చికిత్సపొందుతూ ఉన్నవారికీ మధ్య తేడా ఈ రోజు 70 లక్షలు దాటి 70,61,716 కు చేరింది.
గడిచిన 24 గంటలలో 58,323 మంది బాధితులు కోలుకొని డిశ్చార్జ్ అయ్యారు. జాతీయ స్థాయిలో కోలుకున్నవారి శాతం మరింత పెరిగి 91.96% అయింది. కొత్తగా కోలుకున్నవారిలో 80% మంది 10 రాష్ట్రాలలోనే ఉన్నట్టు తేలింది. అందులో మహారాష్ట ఒకే రోజు 10, 000కు పైగా కేసులు నమోదు చేసుకొని మొదటి స్థానంలో ఉండగా 8,000 కు పైగా కేసులతో కర్నాటక రెండో స్థానంలో ఉంది.
కొత్తగా నమోదైన కేసులలో 74% కేవలం పది రాష్ట్రాలకే పరిమితమయ్యాయి. కేరళ, ఢిల్లీ, మహారాష్ట్ర గరిష్ఠంగా 4,000 కేసుల చొప్పున నమోదు చేసుకున్నాయి. 3,000కు పైగా కేసులు వచ్చిన పశ్చిమబెంగాల్ నాలుగో స్థానంలో ఉంది.
గడిచిన 24 గంటలలో 490 కోవిడ్ మరణాలు నమోదయ్యాయి. వీరిలో 80% మంది కేవలం 10 రాష్ట్రాలలోనే కేంద్రీకృతమయ్యారు. మహారాష్ట్రలో అత్యధికంగా ఒక్క రోజులోనే 104 మరణాలు నమోదు కాగా దేశవ్యాప్తంగా కోవిడ్ కేసులలో మరణాలు 1.49 శాతానికి తగ్గాయి.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో 14.2 లక్షలు దాటిన కోలుకున్నవారిసంఖ్య కోలుకున్నవారి శాతం మరింత మెరుగుదల, నేడు 68.32%
జాతీయ స్థాయిలో పాజిటివ్ లలో 2.04 శాతానికి తగ్గిన మరణాలు
కోవిడ్ వైరస్ వ్యాప్తి నివారణ, పరీక్షలు, ఐసొలేషన్ , చికిత్స పరంగా కేంద్ర ప్రభుత్వంతో కలిసి రాష్ట్రాలు, కేంద్రపాలిత ప్రాంతాలు ఉమ్మడిగా తీసుకున్న సమర్థవంతమైన చర్యల ఫలితంగా కోలుకున్నవారి శాతం క్రమంగా పెరుగుతూ వస్తోంది. అదే సమయంలో పాజిటివ్ కేసులలో మరణాల శాతం కూడా బాగా తగ్గుతోంది.
సమర్థంగా నిఘా పెట్టి వ్యాధి సోకే అవకాశమున్నవారిని గుర్తించి పరీక్షలు జరిపే వ్యవస్థను బలోపేతం చేయటం వలన ప్రాథమిక దశలోనే బాధితులను గుర్తించటం, చికిత్స అందించటం సాధ్యమైంది. అంతర్జాతీయ స్థాయిలో చూస్తే, భారత్ లో సగటున ప్రతి పది లక్షలమందిలో అతి తక్కువగా 1469 మరణాలు నమోదు కాగా, అంతర్జాతీయంగా ఆ సంఖ్య 2425 గా ఉంది.
పరీక్షించు, ఆనవాలు పట్టు, చికిత్స అందించు అనే త్రిముఖ వ్యూహం సమర్థంగా అనుసరించటంలో కేంద్రంతో బాటు రాష్ట్రాలు, కేంద్రపాలిత ప్రాంతాలు సమర్థంగా సమన్వయంతో పనిచేయటం వల్ల మరణాల శాతం తక్కువగా ఉంది. పైగా ఇది తగ్గుతూ వస్తోంది. ఈరోజు పాజిటివ్ కేసులలో మరణించినవారి శాతం 2.04% గా నమోదైంది. ప్రతి పది లక్షల మందిలో 30 మరణాలు నమోదు కాగా అంతర్జాతీయంగా 91 మరణాలు నమోదయ్యాయి.
కోలుకున్నవారి సంఖ్య కూడా భారత్ లో బాగా పెరుగుతూ వస్తోంది. గడిచిన 24 గంటల్లో 48,900 మంది కోలుకొని డిశ్చార్జ్ అయ్యారు. దీంతో ఇప్పటివరకు భారత్ లో కోలుకున్నవారి సంఖ్య 14,27,005 కు చేరింది. ఆ విధంగా కోలుకుంటున్నవారి శాతం క్రమంగా పెరుగుతూ ప్రస్తుతం 68.32% చేరింది. ప్రస్తుతం ఇంకా చికిత్సలో ఉన్నవారి సంఖ్య 6,19,088 కాగా, మొత్తం పాజిటివ్ గా నమోదైన వారిలో ఇది 29.64%. వీరంతా ఆస్పత్రులలోగాని, ఇళ్ళలో ఐసొలేషన్ లో గాని చికిత్స అందుకుంటూ ఉన్నారు.
పరీక్షలు ఉద్ధృతంగా జరిపేందుకు వీలుగా లాబ్ ల నెట్ వర్క్ పెంచటంతో ఇప్పటివరకు 2,33,87,171 శాంపిల్స్ పరీక్షించారు. గడిచిన 24 గంటల్లో 5,98,778 మందికి పరీక్షలు జరిపారు. ఆ విధంగా చూస్తే ఇప్పటివరకు పెరుగుతూ ప్రతి పది లక్షల మందిలో 16947 మందికి పరీక్షలు జరిపినట్టయింది. ఇందుకు ప్రధాన కారణం డయాగ్నొస్టిక్ లాబ్ ల నెట్ వర్క్ బాగా విస్తృతం కావటమే. ప్రస్తుతం మొత్తం 1396 లాబ్ లు ఉండగా ప్రభుత్వ ఆధ్వర్యంలో 936, ప్రైవేటు రంగంలో 460 లాబ్ లు ఉన్నాయి. వాటి వివరాలు ఇలా ఉన్నాయి:
తక్షణం ఫలితాలు చూపే ఆర్ టి పిసిఆర్ పరీక్షల లాబ్స్ : 711 
ట్రూ నాట్ ఆధారిత పరీక్షల లాబ్స్ : 574 
సిబినాట్ ఆధారిత పరీక్షల లాబ్స్: 111 
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
మైనారిటీ వ్యవహారాల మంత్రిత్వ శాఖ
మైనారిటీల సంక్షేమం
నైపుణ్యాభివృద్ధి మరియు వ్యవస్థాపకత మంత్రిత్వ శాఖ, జౌళి మంత్రిత్వ శాఖ, సాంస్కృతిక మంత్రిత్వ శాఖ, మహిళా మరియు శిశు అభివృద్ధి మరియు గ్రామీణాభివృద్ధి మంత్రిత్వ శాఖలకు చెందిన వివిధ పథకాల ద్వారా ప్రభుత్వం మైనారిటీలు ప్రత్యేకించి సమాజంలోని ఆర్థికంగా బలహీనమైన మరియు తక్కువ ప్రాధాన్యత కలిగిన వర్గాలతో సహా ప్రతి వర్గాల సంక్షేమం మరియు అభ్యున్నతి కోసం వివిధ పథకాలను అమలు చేస్తుంది.
మైనారిటీ వ్యవహారాల మంత్రిత్వ శాఖ ప్రత్యేకంగా నోటిఫై చేయబడిన ఆరు  మైనారిటీ కమ్యూనిటీల సామాజిక ఆర్థిక మరియు విద్యాపరమైన సాధికారత కోసం దేశవ్యాప్తంగా వివిధ పథకాలను అమలు చేస్తుంది. మైనారిటీ వర్గాలకు అందాల్సిన సంక్షేమ పథకాలు అర్హులైన లబ్ధిదారులకు అందుతున్నాయి.
మైనారిటీ వ్యవహారాల మంత్రిత్వ శాఖ పథకాల కింద రాష్ట్రాల వారీగా నిధుల కేటాయింపు జరగదు. అయితే గుర్తించబడిన ప్రాంతంలో కమ్యూనిటీ మౌలిక సదుపాయాల ప్రాజెక్టుల అభివృద్ధి కోసం కేంద్ర ప్రాయోజిత పథకం అయిన ప్రధాన మంత్రి జన్ వికాస్ కార్యక్రమ్  కింద పథకం అమలు కోసం రాష్ట్ర ప్రభుత్వాలకు నిధులు విడుదల చేయబడతాయి. ఆర్థిక మంత్రిత్వ శాఖ వ్యయ శాఖకు సంబంధించిన సవరించిన విధానం ప్రకారం రాష్ట్రాలు నిధులను ఉత్తమంగా ఉపయోగించుకునేలా చూసుకోవడానికి, ఇప్పుడు పీఎంజేవీకే కింద నిధుల విడుదల వ్యక్తిగత ప్రాజెక్టులతో ముడిపడి లేదు. పీఎంజేవీకే కింద విడుదల చేసిన నిధులను వినియోగించుకునేందుకు రాష్ట్రాలకు వెసులుబాటు కల్పించారు. పీఎంజేవీకే స్టేట్ నోడల్ ఏజెన్సీ  యొక్క బ్యాంక్ ఖాతాలో అందుబాటులో ఉన్న మొత్తం ఒక ఉమ్మడి సమూహాన్ని ఏర్పరుస్తుంది. ఇది కొనసాగుతున్న ప్రాజెక్ట్లను పూర్తి చేయడానికి రాష్ట్రాలు ఉపయోగించుకోవచ్చు. అలాగే ప్రధాన మంత్రి జన్ వికాస్ కార్యక్రమం  దేశంలోని అన్ని జిల్లాల్లో అమలు చేయడానికి 2022-23 ఆర్థిక సంవత్సరం నుండి సవరించబడింది. పీఎంజేవీకే కింద సృష్టించబడిన అన్ని ఆస్తులను జియో-ట్యాగింగ్చేయడానికి మరియు పీఎంజేవీకే కింద ప్రాజెక్ట్ల మెరుగైన అమలు/ పర్యవేక్షణ కోసం వివిధ దశల నిర్మాణం/ప్రాజెక్ట్ల పూర్తి ఫోటోగ్రాఫ్లతో సహా ప్రాజెక్ట్ నిర్దిష్ట లక్షణాలను సంగ్రహించడానికి పీఎంజేవీకే భువన్ మొబైల్ యాప్ అభివృద్ధి చేయబడింది.
మైనారిటీల కోసం అమలు చేయబడిన పథకాల ప్రయోజనాలు వాస్తవానికి ఉద్దేశించిన లబ్ధిదారులకు చేరేలా చూసుకోవడానికి నైపుణ్యంతో సహా ఈ మంత్రిత్వ శాఖకు చెందిన వివిధ పథకాల క్రింద స్కాలర్షిప్ మొత్తం/స్టైపెండ్/ఆర్థిక సహాయం నేరుగా లబ్ధిదారుల ఖాతాలోకి డైరెక్ట్ బెనిఫిట్ ట్రాన్స్ఫర్  విధానం ద్వారా విడుదల చేయబడుతుంది. ఇంకా, స్కాలర్షిప్ పథకాలు నేషనల్ స్కాలర్షిప్ పోర్టల్  ద్వారా అమలు చేయబడుతున్నాయి. ఇందులో తనిఖీ, డి-డూప్లికేషన్ను నివారించడం, మధ్యవర్తులు, తప్పుడు లబ్ధిదారులు మొదలైన వారిని తొలగించడం జరుగుతుంది.
ఈ సమాచారాన్ని కేంద్ర మైనారిటీ వ్యవహారాల మంత్రి శ్రీమతి స్మృతి జుబిన్ ఇరానీ లోక్సభకు లిఖితపూర్వక సమాధానంలో అందించారు.
ఆర్ధిక వ్యవహారాల మంత్రివర్గ సంఘం
వినియోగదారు వ్యవహారాలు, ఆహారం, ప్రజా పంపిణీ మంత్రిత్వ శాఖ
2020-21 చెరకు సీజను కోసం చెరకు మిల్లులు చెల్లించదగిన చెరకు తాలూకు ఉచితమైన, ఇంకా లాభదాయక ధర కు ఆమోదం తెలిపిన మంత్రిమండలి
వ్యావసాయిక వ్యయాలు మరియు ధరల సంఘం  సిఫారసు చేసిన ప్రకారం 2020-21 చెరకు సీజను  కోసం చెరకు మిల్లులు చెల్లించదగిన చెరకు తాలూకు ‘యుక్తమైన, ఇంకా లాభదాయకమైనటువంటి ధర’  నిర్ధారణ కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర ఆర్థిక వ్యవహారాల మంత్రివర్గ సంఘం  ఈ క్రింద పేర్కొన్న విధం గా ఆమోదం తెలిపింది:
i) 2020-21 చెరకు సీజను కోసం ఎఫ్ఆర్ పి 10 శాతం బేసిక్ రికవరీ రేటు ప్రాతిపదిక న ప్రతి ఒక్క క్వింటలు కు 285 రూపాయలు గా నిర్ధారించడమైంది;
ii) రికవరీ లో 10 శాతం కంటే అధికం గా గల ప్రతి 0.1 శాతం వృద్ధి కి గాను ప్రతి ఒక్క క్వింటలు కు 2.85 రూపాయల ప్రీమియమ్ ను ప్రదానం చేయడం; అలాగే,
iii) ప్రతి ఒక్క రికవరీలో 0.1 శాతం క్షీణత నమోదైతే ఎఫ్ఆర్ పి లో 2.85 రూపాయల రేటు చొప్పున తక్కువ చేసే ఏర్పాటు ను చేయడమైంది- ఈ వ్యవస్థ ఎటువంటి చెరకు మిల్లుల విషయం లో వర్తిస్తుంది అంటే- వేటి రికవరీ 10 శాతాని కంటే తక్కువ అయినప్పటికీ 9.5 శాతాని కంటే అధికం గా ఉంటుందో. అయినప్పటికీ, ఏ మిల్లుల లో అయితే వాటి రికవరీ 9.5 శాతం గాని లేదా అంత కంటే తక్కువ గా ఉందో, ఎఫ్ఆర్ పి ని ప్రతి క్వింటలు కు 270.75 రూపాయలు గా నిర్ధారించడమైంది.
చెరకు ను పండించే రైతుల కు వారి ఉత్పాదన కు యుక్తమైన, ఇంకా లాభదాయకమైనటువంటి ధర దొరికే దృష్టికోణం లో ఎఫ్ఆర్ పి ని నిర్ధారించడం వారి కి మేలు చేసేదే అవుతుంది.
చెరకు కు ‘యుక్తమైన, ఇంకా లాభదాయకమైనటువంటి ధర’ ను చెరకు  ఉత్తర్వు, 1966 లో భాగం గా నిర్ధారిస్తుంటారు. దీని ని దేశవ్యాప్తం గా ఏక రీతి న వర్తింపచేయడం జరుగుతుంది.
ఉప రాష్ట్రపతి సచివాలయం
ఏలూరు ఘటన పై ప్రాథమిక నివేదిక గురించి ఉపరాష్ట్రపతికి వివరించిన కేంద్ర ఆరోగ్యశాఖ కార్యదర్శి
కేసులు తగ్గుముఖం పట్టాయని వెల్లడి
ఆంధ్రప్రదేశ్ లోని ఏలూరు పట్టణంలో అంతు చిక్కని వ్యాధి సృష్టిస్తున్న అయోమయం గురించి తెలుసుకునేందుకు రంగంలోని దిగిన కేంద్ర వైద్య బృందాలు సమస్య గురించి వివిధ కోణాల్లో అధ్యయనం చేస్తున్నాయి.
ఈ నేపథ్యంలో గౌరవ ఉపరాష్ట్రపతి శ్రీ ముప్పవరపు వెంకయ్య నాయుడు గారిని ఈ రోజు ఢిల్లీలోని ఆయన నివాసంలో, కేంద్ర ఆరోగ్య శాఖ కార్యదర్శి శ్రీ రాజేష్ భూషణ్, ఉమ్మడి కార్యదర్శి శ్రీ లవ్ అగర్వాల్, ఇతర అధికారులు కలిశారు. ప్రస్తుతం ఏలూరులో పరిస్థితి గురించి తమ ప్రాథమిక నివేదిక అందిందని, తుది నివేదిక కోసం ఎదురుచూస్తున్నామని తెలిపారు.
ఏలూరులో అంతు చిక్కని వ్యాధి కలకలం రేపిన నేపథ్యంలో వెంటనే గౌరవ ఉపరాష్ట్రపతి ఆరోగ్య శాఖ మంత్రి శ్రీ హర్షవర్థన్ సహా కేంద్ర, రాష్ట్ర ప్రభుత్వాలకు చెందిన పలువురు అధికారులతో చర్చించగా, ఉపరాష్ట్రపతి చొరవతో ఆల్ ఇండియా మెడికల్ ఇనిస్టిట్యూట్ కు చెందిన నిపుణులు, పూణెకు చెందిన వైరాలజిస్టుల బృందం ఈ నెల 8న ఏలూరు వచ్చి వివిధ కోణాల్లో వ్యాధి గురించి అధ్యయనం చేస్తున్న విషయం విదితమే.
ఏలూరులో వ్యాధి ప్రబలిన ప్రాంతాల్లో పర్యటించిన కేంద్ర ఆరోగ్య బృందాల ప్రాథమిక అధ్యయన నివేదికను ఆరోగ్య శాఖ కార్యదర్శి ఉపరాష్ట్రపతికి వివరించారు. సమగ్ర నివేదికను కేంద్ర బృందాలు ఢిల్లీ చేరాక సిద్ధం చేస్తామని, అవసరమైన ఆరోగ్య సూచనలు రాష్ట్రానికి ఇస్తామని తెలియజేశారు.
ప్రస్తుతం ఏలూరులో కేసుల సంఖ్యలో తగ్గుదల కనిపించిందని, 11వ తేదీన రెండు కేసులు మాత్రమే నమోదైన విషయాన్ని ఆరోగ్య శాఖ కార్యదర్శి ఉపరాష్ట్రపతి దృష్టికి తీసుకువచ్చారు.
ఏలూరులో పరిస్థితిని ఎప్పటికప్పుడు సమీక్షిస్తూ, అవసరమైన అన్ని రకాల చర్యలు చేపట్టాలని వారికి ఉపరాష్ట్రపతి సూచించారు.
(Visitor Counter : 119
రైల్వే మంత్రిత్వ శాఖ
ఏడాది ముగియకముందే సరకు రవాణాలో క్రితం సంవత్సరాన్ని దాటిపోయిన రైల్వే
నిరుడు ఏడాది చివరికి 1145.61 మిలియన్ టన్నుల రవాణా కాగా ఈ మార్చి 11 నాటికే 1145.68 మిలియన్ టన్నుల రవాణా సాధించిన రైల్వేలు
నిరుడు ఇదే నెలతో పోల్చుకుంటే మార్చి 11 వరకు 10% అధికంగా 43.43 మిలియన్ టన్నుల రవాణా
కోలుకుంటున్న ఆర్థిక వ్యవస్థకి నిదర్శనం రైల్వే రవాణాలో అసాధారణ ఎదుగుదల
కోవిడ్ సవాలును సైతం అధిగమించి 2021 మార్చి 11నాడు భారతీయ రైల్వేలు అంతకుముందు సంవత్సరం చివరి వరకూ సాధించిన సరకు రవాణాను అధిగమించాయి. 2021 మార్చి11 నాటికి సరకు రవాణా 1145.68 మిలియన్ టన్నులకు చేరగా నిరుడు మార్చి 31 వరకు చేసిన రవాణా 1145.61 మిలియన్ టన్నులు కావటం గమనార్హం. అంటే 20 రోజుల ముందే కోవిడ్ మధ్య కూడా నిరుటి స్థాయిని మించిపోయింది.
నెలల పరంగా చూసినప్పుడు నిరుడు ఫిబ్రవరి 11-మార్చి 11 మధ్య కాలంలో 39.33 మిలియన్ టన్నుల సరకు రవాణా జరగగా ఈ ఏడాది అదే నెల రోజుల్లో 43.43 మిలియన్ టన్నుల లోడింగ్ జరిగింది. ఈ ఏడాది మార్చి 11న 4.07 మిలియన్ టన్నుల రవాణా జరగగా ఇదే రోజు నిరుడు జరిగిన 3.03 మిలియన్ టన్నుల కంటే ఇది 34% అధికం.
సరకు రవాణా రైళ్ళ సగటు వేగం మార్చి నెలలో 11వ తేడీ వరకు గంటకు 45.49 కిలోమీటర్లు కాగా ఇది నిరుడు నమోదైన గంటకు 23.29 కిలోమీటర్లకు దాదాపు రెట్టింపు. రైల్వే సరకు రవాణాను ఆకర్షణీయంగా మార్చటానికి అనేకరకాలైన రాయితీలు, డిస్కౌంట్లు ఇవ్వటాన్ని కూడా ఇక్కడ ప్రత్యేకంగా ప్రస్తావించాలి. జోన్లలో, డివిజన్లలో బిజినెస్ డెవలప్ మెంట్ యూనిట్లు బలపడటం, పరిశ్రమలతో రవాణా సంస్థలతో సమాలోచనలు కొనసాగించటం, వేగం పెంచటం లాంటి చర్యల వలన రైళ్ళలో సరకు రవాణా పెరిగింది.
కోవిడ్ -19 వలన ఏర్పడిన సంక్షోభాన్ని భారతీయ రైల్వేలు ఒక అవకాశంగా మార్చుకొని సామర్థ్యాన్ని, పనితీరును మెరుగుపరచుకోగలిగింది.